RSC Anderlecht
Royal Sporting Club Anderlecht, također poznat i kao Anderlecht ili RSCA je profesionalni nogometni klub iz Brisela, Belgija. Takmiči se u Jupiler Pro Ligi. Najuspješniji je nogometni klub u Belgiji sa 33 titule prvaka države, također je najuspješniji belgijski klub u evropskim takmičenjima sa 5 trofeja. Nacionalni kup je osvajao 9 puta. Anderlecht drži rekord sa najviše uzastonih titula države, od 1964. do 1968. je pet puta bio prvak.